.td_uid_2_6121d9efabc47_rand.td-a-rec-img{text-align:left}.td_uid_2_6121d9efabc47_rand.td-a-rec-img img{margin:0 auto 0 0} Awguri lill-Anton Grasso li llum jagħlaq 69 sena. Anton twieled fid-dar ta' ommu f'Raħal Ġdid bħal-lum it-22 ta' Awwissu tal-1952. Anton huwa l-kbir minn tliet aħwa subien. Fi tfulitu kien tifel gerriexi, x'aktarx mistħi, beżżiegħi u kurjuż. Missier Anton miet fl-età ta' 49 sena meta Anton kellu l-età bikrija ta' tmien snin. Il-beżgħat u l-kurżitajiet ta' tfulitu kibru miegħu. Barra films tal-biża' jħobb films ta' Laurel u Hardy u cartoons ta' Tom u Jerry. Għamel sitt snin jgħallem ir-Reliġjon, il-Malti u l-Ingliż fl-Iskejjel tas-Snajja' l-Isla u l-Kalkara. Fl-1981 daħal jaħdem Xandir Malta, illum il-PBS, jidderieġi l-programmi, fejn dam sal-2004. Anton huwa missier ta' żewġt ulied, Erika u Sergio u għal bosta snin ilu f'relazzjoni ma' Annette. Apparti x-xogħol fuq it-televiżjoni, Anton għandu karriera fil-pubblikazzjonijiet li tmur lura aktar minn 40 sena. Ismu hu assoċjat mal-istejjer tal-waħx u fil-fatt it-53 ktieb li huwa ppublika kien jismu proprju Anton Grasso…40 sena ta' waħx u aktar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6121d9efabf0d_rand.td-a-rec-img{text-align:left}.td_uid_3_6121d9efabf0d_rand.td-a-rec-img img{margin:0 auto 0 0}